钦定古今图书集成/明伦汇编/宫闱典/第049卷 > 代宗崔妃
## 钦定古今图书集成/明伦汇编/宫闱典/第049卷 > 代宗崔妃

按《旧唐书后妃传》：“代宗崔妃，博陵安平人。父峋，秘书
少监。母杨氏，韩国夫人。天宝中，杨贵妃宠幸，即妃之
姨母也。时韩国、虢国之宠冠于戚里。时代宗为广平
王，故元宗选韩国之女嫔于广平邸，礼仪甚盛，生召
王偲。初，妃挟母氏之势，性颇妒悍。及西京陷贼，母党
皆诛，妃从王至灵武，恩顾渐薄，达京而薨。”